钦定古今图书集成/历象汇编/岁功典/第015卷 > 律书
## 钦定古今图书集成/历象汇编/岁功典/第015卷 > 律书

条风居东北，主出万物。条之，言条治万物而出之，故
曰“条风。”“南至于箕。”箕者，言万物根棋，故曰“箕正月”也，
律中泰簇。泰簇者，言万物簇生也，故曰“泰簇。”其于十
二子为寅，寅言万物始生，螾然也，故曰“寅。”“南至于尾”，
言万物始生如尾也。“南至于心”，言万物始生有华心
也。“南至于房。”房者，言万物门户也，至于门则出矣。